
[bookmark: _Hlk81304879]Informatīvais ziņojums
[bookmark: _Hlk89086002]"Par priekšlikumiem par valsts un pašvaldību vajadzību nodrošināšanai nepieciešamo projektu īstenošanu publiskās un privātās partnerības ietvaros"

Ievads
[bookmark: _Hlk89086532]Informatīvais ziņojums "Par priekšlikumiem par valsts un pašvaldību vajadzību nodrošināšanai nepieciešamo projektu īstenošanu publiskās un privātās partnerības ietvaros" (turpmāk – ziņojums) izstrādāts atbilstoši Ministru kabineta 2020. gada 18. augusta sēdes protokola Nr. 49 46. § 14.punktam, kas paredz Finanšu ministrijai (Centrālajai finanšu un līgumu aģentūrai (turpmāk – CFLA) kā publiskās un privātās partnerības kompetences centram) atbilstoši informatīvajā ziņojumā[footnoteRef:2] ietvertajiem secinājumiem līdz 2021. gada 31. decembrim sagatavot un iesniegt izskatīšanai Ministru kabinetā informatīvo ziņojumu ar priekšlikumiem par valsts un pašvaldību vajadzību nodrošināšanai nepieciešamo projektu, kuri nav finansējami no Eiropas Savienības struktūrfondiem un Kohēzijas fonda, kā arī citas ārvalstu finanšu palīdzības, īstenošanu publiskās un privātās partnerības (turpmāk – PPP) ietvaros, nodrošinot to uzskaiti ārpus budžeta bilances. [2:  Ar Ministru kabineta 2020. gada 18. augusta sēdes protokola Nr. 49 46. § 1.punktu apstiprinātais informatīvais ziņojums "Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta "Par vidēja termiņa budžeta ietvaru 2021., 2022. un 2023. gadam" un likumprojekta "Par valsts budžetu 2021. gadam" izstrādes procesā"] 

Projektu uzskaite ārpus budžeta bilances nozīmē, ka projekta ietvaros radītos aktīvus atzīst kā piederīgus privātajam partnerim, un tādā gadījumā publiskā partnera izdevumus uzskaita pieejamības maksājuma apmērā un publiskā partnera budžeta bilancē neiekļauj. Savukārt, ja atbilstoši statistiskajai analīzei aktīvi tiek uzskaitīti publiskā partnera bilancē, tad publiskā partnera izdevumi tiek iegrāmatoti kapitālo izdevumu apmērā tajos gados, kad investīcijas tiek veiktas, vienlaicīgi par attiecīgo apmēru palielinot publiskā partnera parādu. Šajā gadījumā no statistiskās uzskaites viedokļa projekta īstenošana pēc būtības neatšķiras no gadījuma, kad publiskais partneris aizņemtos līdzekļus un īstenotu projektu pats.
Kopš 2009. gada, kad Publiskās un privātās partnerības likums stājās spēkā, nav īstenots neviens PPP projekts. Šobrīd PPP projekta īstenošanai ir noslēgts viens PPP līgums (2021. gada 16.jūlijā) starp Latvijas Republiku, kuru pārstāv Satiksmes ministrija un valsts sabiedrību ar ierobežotu atbildību “Latvijas Valsts ceļi”, un privāto partneri – akciju sabiedrību “Kekava ABT” par E67/A7 Rīga – Bauska – Lietuvas robeža (Grenctāle) posma 7,9 – 25,0 km (Ķekavas apvedceļa) projektēšanu, būvniecību, finansēšanu un uzturēšanu (bruto pieejamības maksājuma kopsumma – 250,13 milj. euro).
Ņemot vērā zemo aktivitāti PPP jomā, nepieciešams gan mērķtiecīgāk motivēt pašvaldības  un valsts pārvaldes iestādes uzsākt PPP projektu īstenošanu, gan arī paplašināt sniegto atbalstu. Lai to paveiktu, ziņojumā ir atspoguļota 2021. gada pašvaldību un valsts iestāžu PPP projektu ideju aptauja un veikta šo projektu ideju analīze, kā arī sniegti priekšlikumi turpmākajai rīcībai.

1. Pašvaldību PPP projektu idejas
No 2021. gada 18.jūlija līdz 2021. gada 22.oktobrim CFLA aptaujāja pašvaldības par ieinteresētību īstenot PPP projektus, kā arī par PPP projektu idejām, ko pašvaldības spēj identificēt un ko varētu īstenot tuvākajos piecos gados. Tāpat tika jautāts arī par pašvaldību vēlmi sadarboties ar citām pašvaldībām PPP projektu īstenošanā.
Aptaujā no 43 pašvaldībām anketu aizpildīja 42 pašvaldības. 30 pašvaldības spēja norādīt kopā 106 projekta idejas par 659,5 milj. euro, savukārt 22 pašvaldības izteica aktīvu vēlmi sadarboties arī ar citām pašvaldībām PPP projektu īstenošanā (skat. 1. attēlu).
Kopumā pašvaldībām ir interese par PPP projektu īstenošanu, bet pietrūkst pieredzes, zināšanu un reālu piemēru Latvijā, no kā mācīties. Par to liecina arī sākotnējie aptaujas rezultāti – pēc otrā atgādinājuma no 43 pašvaldībām 22 pašvaldības anketu nebija aizpildījušas vai arī nebija izrādījušas interesi par PPP projektiem, uz visiem jautājumiem anketā atbildot ar “nē”. Savukārt pēc individuāla CFLA izglītojošā darba ar šīm pašvaldībām, to amatpersonām, stāstot  par to, kas ir PPP projekti, kādas ir to priekšrocības un ko ar tiem var paveikt, anketu neaizpildīja vai neizrādīja interesi par PPP projektiem vien trīs pašvaldības. Individuālajās konsultācijās ar CFLA noskaidrojās, ka, neskatoties uz normatīvās bāzes esamību un informatīvo nodrošinājumu, zināšanas par PPP jomu ir nepietiekamas, kas arī bija galvenais iemesls ideju trūkumam un anketu neaizpildīšanai.
Visas 106 projektu idejas var klasificēt 15 jomās, kurās pašvaldības vēlētos ieguldīt PPP jomā (1. tabula). Atsevišķas pašvaldības (12) spēja norādīt projektu idejas, bet nevarēja iezīmēt projekta idejas īstenošanai nepieciešamo finansējumu.1. attēls

Aicinot pašvaldības piedalīties aptaujā par PPP projektu idejām, tika lūgts norādīt tādus projektus, kuri nav finansējami no ES fondiem, kā arī citas ārvalstu finanšu palīdzības, nodrošinot to uzskaiti ārpus budžeta bilances. Vienlaikus, analizējot pašvaldību investīciju vajadzības un iespējamos projektu finansējuma avotus kopumā, jāsecina, ka, lai gan neapstrīdama prioritāte ir ES fondu projektu īstenošana, vienlaikus pašvaldības kā svarīgus nosauc arī tādus infrastruktūras objektus, kuru finansēšana no ES fondiem ir ierobežota, piemēram, sporta infrastruktūra, vai arī, kur ES fondu investīcijas ir nepietiekamas, piemēram, ceļu infrastruktūra un infrastruktūra, kur nepieciešami energoefektivitātes uzlabošanas pasākumi.
1. tabula
Pašvaldību PPP projektu idejas sadalījumā pa ieguldījumu jomām

	Nr.
p.k.
	PPP projektu ieguldījumu joma
	Pašvaldību skaits
	Projektu ideju skaits
	Indikatīvais finansējums, milj. euro

	1.
	Sporta (tai skaitā bērnu un jaunatnes) infrastruktūra
	22
	41
	       120,30 

	2.
	Ceļu infrastruktūra
	11
	28
	       209,08 

	3.
	Ielu apgaismojums
	7
	7
	        12,15 

	4.
	Lidostu infrastruktūra
	1
	2
	          9,20 

	5.
	Uzņēmējdarbības publiskā infrastruktūra
	1
	2
	        25,00 

	6.
	Degradēto teritoriju atjaunošana
	1
	2
	          2,00 

	7.
	Ostu infrastruktūra
	2
	8
	       260,10 

	8.
	Tūrisma, izklaides infrastruktūra
	2
	2
	          2,25 

	9.
	Viesnīcas, rekreācija, rehabilitācija
	2
	2
	        15,47 

	10.
	Velo infrastruktūra
	2
	2
	          2,00 

	11.
	IT risinājumi
	1
	1
	             -   

	12.
	Sociālo pakalpojumu infrastruktūra
	2
	2
	          2,00 

	13.
	Kultūras mantojuma atjaunošana un radīšana
	2
	2
	             -   

	14.
	Daudzdzīvokļu īres mājas
	1
	1
	             -   

	15.
	Izglītības infrastruktūra
	1
	1
	             -   

	
	KOPĀ
	X
	106
	659,55



Aptaujas dati rāda, ka pašvaldībām visvairāk projektu idejas ir attiecībā uz sporta, ceļu un ielu apgaismojuma infrastruktūru – no 106 projektu idejām 79 projektu idejas par 341,53 milj. euro 28 pašvaldībām ir tieši šajās ieguldījumu jomās.
Attiecībā uz sporta infrastruktūru (41 projektu ideja no 22 pašvaldībām par 120,30 milj. euro) visvairāk pašvaldības plāno ieguldījumus stadionos, hallēs, peldbaseinos un multifunkcionālajos sporta centros (kas ietver arī peldbaseinus) (2. tabula). Projekta ideju finansējuma amplitūda ir salīdzinoši liela – sākot no projektiem, kuriem nepaciešams finansējums zem 0,5 milj. euro un beidzot ar 15 milj. euro vērtiem projektiem, kas nozīmē, ka pašvaldību vajadzības finanšu mēroga ziņā ir ļoti dažādas. Tomēr 76% gadījumu no visiem aptaujā norādītajiem sporta infrastruktūras projektu idejām nepieciešamais finansējums ir 5 vai mazāk milj. euro, līdz ar to, meklējot privātos partnerus projektu īstenošanai, būtu pareizi orientēties uz tādiem uzņēmumiem, kuriem šāda apjoma projekti būtu vispiemērotākie. Vienlaikus jāatzīmē, ka attiecībā uz lielo sporta infrastruktūru (stadioni, multifunkcionāli sporta centri, peldbaseini), ko pašvaldības varētu būvēt PPP projektu ietvaros, nepieciešama rūpīga pieprasījuma analīze, lai plānotajos objektos būtu pietiekama noslodze un lai tie pārlieku nekonkurētu savā starpā, kas samazinātu to rentabilitāti. Pašvaldībām, plānojot lielu publisko būvju celtniecību, piemēram, sporta un kultūras jomā, jāņem vērā arī citu pašvaldību ieceres, lai gan privātajam, gan arī publiskajam partnerim būtu ekonomisks pamats šādu būvi uzturēt.
2. tabula
Pašvaldību sporta infrastruktūras PPP projektu idejas 

	Nr.
p.k.
	Sporta infrastruktūras projektu idejas
	Projektu  ideju skaits
	Indikatīvais finansējums, milj. euro

	1.
	Stadions, halle
	12
	 60,90 

	2.
	Multifunkcionāls sporta centrs
	7
	 27,80 

	3.
	Peldbaseins
	6
	 16,00 

	4.
	Sporta trase (dažādu sporta veidu)
	4
	 10,03 

	5.
	Sporta palīginfrastruktūra
	4
	 2,30 

	6.
	Sporta zāle, sporta laukumi
	3
	 1,90 

	7.
	Cita sporta infrastruktūra
	5
	 4,37 

	
	KOPĀ
	41
	 120,30 



Tāpat arī redzams, ka četrām pašvaldībām ir aktuāla arī dažādu sporta veidu trašu būvniecība (kartodroms, BMX, velotrase, multifunkcionālā trase), kas arī iezīmē vēl vienu sporta infrastruktūras veidu, kur pašvaldības vēlētos īstenot PPP projektus.
Ceļu infrastruktūra aptaujā ir otrs populārākais infrastruktūras veids – 11 pašvaldības norādīja 28 projektu idejas par 209,08 milj. euro. Jāatzīmē, ka viena no valstspilsētas pašvaldībām, stratēģiski plānojot pilsētas attīstību, ir iezīmējusi 13 ceļu infrastruktūras projektu idejas par 134,60 milj. euro. Tomēr jebkurā gadījumā gan nepieciešamā finansējuma, gan projektu ideju skaita ziņā ceļu infrastruktūra iezīmējas kā perspektīva PPP joma. Ceļu infrastruktūras PPP projektu idejas pašvaldībām ir dažādas – apvedceļu, tiltu, ielu, krustojumu būvniecība un pārbūve, – kur bieži kā pamatojums minēta savienojuma nepieciešamība ar stratēģiskiem infrastruktūras objektiem – Eiropas Transporta tīklu, citiem maģistrālajiem autoceļiem un ielām. Projektu finansējuma amplitūda ir sākot no projektiem ar finansējumu zem 0,50 milj. euro, un beidzot ar projektu 60 milj. euro apmērā. Tomēr lielākā daļa projektu (76%) nepieciešamais finansējums ir zem 10 milj. euro. Iezīmējas tendence, ka pašvaldībām ir daudz salīdzinoši nelieli ielu posmi, kuros nepieciešama pārbūve, un šādā gadījumā būtu lietderīgi šos posmus apvienot vienā projektā.
Trešā perspektīvākā joma projektu skaita ziņā ir apgaismojuma infrastruktūra. Septiņas pašvaldības ir norādījušas septiņas projektu idejas par 12,50 milj. euro. Projektu ideju ietvaros pašvaldības plāno esošo gaismekļu nomaiņu uz LED energoefektīviem gaismekļiem pašvaldību ielu apgaismojumam. Projektu ideju iespējamais finansējums norādīts robežās no 0,10 milj. euro līdz 5,00 milj. euro
Attiecībā uz pārējām 12 no 15 ieguldījumu jomām, ko pašvaldības minējušas PPP projektu īstenošanai, pašvaldību un projektu skaits nav liels. Tomēr atsevišķi jāizceļ ostu infrastruktūra, kas ir svarīga piejūras pašvaldībām un kur divas pašvaldības ir sniegušas informāciju par astoņu projektu idejām kopumā par 260,10 milj. euro.

2. Valsts iestāžu un valsts kapitālsabiedrību PPP projektu idejas
No 2021. gada 4.oktobra līdz 2021. gada 25.oktobrim CFLA aptaujāja ministriju resorus par ieinteresētību īstenot PPP projektus, kā arī par PPP projektu idejām, ko ministriju resori spēj identificēt un ko varētu īstenot tuvākajos piecos gados.
Aptaujā piedalījās 12 ministriju resori, un tika saņemtas 35 atbildes. No piecu ministriju  resoriem tika sniegta atbilde, ka tuvākajos piecos gados netiek plānots uzsākt PPP projekta īstenošanu. Savukārt no astoņu ministriju resoriem (13 iestādēm) tika saņemta atbilde, ka turpmāko piecu gadu laikā varētu tikt uzsākta vai jau tiek plānota PPP projekta īstenošana.
No sešu ministriju resoriem (deviņām iestādēm) tika sniegta informācija par 14 projektiem kopsummā par 445,6 milj. euro (skat. 3. tabulu).
3. tabula
Ministriju resoru PPP projektu idejas 

	Nr.
p.k.
	
	PPP projekta idejas joma / nosaukums
	Projektu  ideju skaits
	Indikatīvais finansējums, milj. euro

	1.
	VSIA “Latvijas Valsts ceļi” 
	Autoceļa A7 Rīga – Bauska – Lietuvas robeža posma no Ķekavas apvedceļa līdz Bauskai  pārbūve
	1
	 301,20 

	2.
	Iekšlietu ministrija
	Katastrofu pārvaldības centru būvniecība
	1
	105,00

	3.
	Latvijas Universitāte
	Jaunas dienesta viesnīcas būvniecība
	1
	20,00

	4.
	Veselības ministrijas
	Daudzstāvu stāvvietu ar helikoptera nolaišanās laukumu būvniecība Rīgas Austrumu klīniskās universitātes slimnīcā
	1
	11,80

	5.
	Profesionālās izglītības kompetences centrs "Rīgas Tehniskā koledža"
	Sporta stadiona atjaunošana un modernizācija
	1
	3,50

	6.
	VZI APP Nacionālais botāniskais dārzs
	Ēku un piekļuves infrastruktūras būvniecība
	3
	2,50

	7.
	Liepājas Jūrniecības koledža
	Jūrniecība, izglītības pakalpojumi
	1
	1,00

	8.
	VSIA "Strenču psihoneiroloģiskā slimnīca"
	Veselības aprūpe un IKT nodrošinājums
	3
	0,60

	9.
	Valsts valodas centrs
	Tulkošana un valodniecība 
(IKT jomas projekti)
	2
	Nav aprēķināts

	
	
	KOPĀ
	14
	445,60



Kaut arī Latvijā ir vairāk nekā 170 kapitālsabiedrības, kurās kapitāldaļas pilnībā vai daļēji pieder valstij[footnoteRef:3] (neieskaitot pašvaldību kapitālsabiedrības), un vairāk nekā 170 tiešās valsts pārvaldes iestādes[footnoteRef:4] (neieskaitot pašvaldību iestādes), no veiktās aptaujas redzams, ka valsts pārvaldes iestāžu PPP projekta ideju skaits salīdzinājumā ar pašvaldībām ir daudz mazāks (14 pret 107 projektu idejām). Tā kā valsts pārvaldes rīcībā ir lielākas iespējas akumulēt cilvēkresursus un finanšu resursus PPP projektu īstenošanai, nekā vidējai pašvaldībai, jāsecina, ka valsts pārvaldē PPP jomas potenciāls ir apzināts vēl mazākā mērā, nekā pašvaldībās. Un to apliecina tas, ka arī salīdzinoši nelielām valsts pārvaldes iestādēm (izglītības, veselības aprūpes iestādēm u.c.) var būt PPP projektu idejas, kuras ir reāli īstenojamas. [3:  Publiskais pārskats par valsts kapitālsabiedrībām, valstij un pašvaldībām piederošajām kapitāla daļām 2019. gadā (https://www.valstskapitals.gov.lv/images/userfiles/GP2019_LV_Parskats-par-valsts-un-pasvaldibu-kapitalsabiedribam-un-dalam-2019-gada_LV%232_Atverums.pdf) ]  [4:  Latvijas Atvērto datu portāls (https://data.gov.lv/dati/lv/dataset/public-persons-institutions/resource/190ba502-08d1-4c4c-b1b9-b58299bf9a9f)] 

  
3. Uzņēmumu analīze PPP projektu kontekstā
Ņemot vērā to, ka gandrīz visas PPP projektu idejas ir saistītas ar būvniecību, uzņēmumus un to iespējas sadarboties ar valsti un pašvaldībām lietderīgi analizēt ir tieši būvniecības nozares kontekstā.
Atbilstoši Centrālās statistikas pārvaldes (turpmāk – CSP) datiem[footnoteRef:5] 2019. gadā būvniecības nozarē bija 11 658 uzņēmumi, kuru kopējais apgrozījums sastādīja 4,87 mljrd. euro, bet kopējā pievienotā vērtība[footnoteRef:6] bija 1,25 mljrd. euro. Lielākā daļa no Latvijas būvniecības nozares apkalpo vietējo tirgu, tādējādi tā ir cieši savstarpēji saistīta ar kopējām investīcijām tautsaimniecībā un var raksturot Latvijas ekonomikas aktuālo situāciju.  [5:  CSP dati par būvniecības nozares galvenajiem rādītājiem: https://data.stat.gov.lv:443/sq/9993]  [6:  Pievienotā vērtība ir produkta tirgus vērtības pieaugums, kas ir radies jebkuras saimnieciskās darbības rezultātā. To aprēķina, no produkcijas izlaides (bāzes cenās) atņemot starppatēriņu.] 

Būvniecības nozarē strādā aptuveni 65 tūkstoši darbinieku. Nozarei ir raksturīga ļoti izteikta sezonalitāte, kuras ietekmē atšķirība starp darba vietu skaitu vasarā un ziemā var sasniegt 10 tūkstošus – tas savukārt būtiski var ietekmēt Latvijas kopējā bezdarba līmeņa svārstības.
Aptuveni puse no būvniecības apjoma Latvijā tiek veikta, izmantojot publisko finansējumu (skat. 2. attēlu)[footnoteRef:7]. Tas savukārt ir saistīts ar ES fondu pieejamību un galvenokārt ietver inženierbūvju (ceļu, tiltu) un sabiedriskas nozīmes ēku būvniecību — izglītības un veselības aprūpes iestādes, muzejus u.tml. Otru pusi nodrošina privātais pasūtījums, kas ietver dažādu dzīvojamo ēku (daudzdzīvokļu namu, privātmāju) un nedzīvojamo ēku (birojiem, ražošanai, tirdzniecībai, viesnīcām u.tml.) būvniecību. [7:  Latvijas Būvuzņēmēju partnerības dati, https://www.latvijasbuvnieki.lv/statistika/#Maksajumi-budzeta] 

Saskaņā ar Kohēzijas politikas valsts informācijas sistēmas (turpmāk – KPVIS)[footnoteRef:8] informāciju ES fondu 2014.-2020. gada plānošanas periodā 535 pašvaldību infrastruktūras projektu kopējais finansējums ir 1,5 mljrd. euro, bet vidējā projekta apmērs – 2,8 milj. euro (tai skaitā ES fondu finansējums 1,14 milj. euro (41% no kopējā finansējuma)). Vienlaikus, vērtējot būvniecības nozares uzņēmumu kapacitāti, jāsecina, ka šāda apmēra projektus Latvijā spēj īstenot caurmērā tādi uzņēmumi, kuru darbinieku skaits ir lielāks par 50 (tikai 188 uzņēmumi) (skat. 4. tabulu), jo tikai sākot ar šo uzņēmumu grupu, kurā nodarbina no 50 līdz 249 darbiniekus, vidējā uzņēmuma neto apgrozījums (10,9 milj. euro) pārsniedz vidējā ES fondu projekta apmēru (2,8 milj. euro). Grupā no 20 līdz 49 darbiniekiem (433 uzņēmumi) vidējais neto apgrozījums jau ir būtiski mazāks (1,74 milj. euro). [8:  Kohēzijas politikas valsts informācijas sistēmas informācija uz 22.10.2021.par 12 specifiskajiem atbalsta mērķiem:  3.3.1., 4.2.2., 4.5.1., 5.1.1., 5.4.1., 5.5.1., 5.6.2., 6.1.3., 6.1.4., 8.1.2., 8.1.2., 8.1.3. un 9.1.3.] 

4. tabula
Būvniecības uzņēmumu rādītāji sadalījumā pēc darbinieku skaita[footnoteRef:9] [9:  Valsts ieņēmuma dienesta nepublicētie dati, Latvijas Atvērto datu portāls https://data.gov.lv/dati/lv/dataset/gada-parskatu-finansu-dati ] 


	Darbinieku skaits
	Uzņēmumu skaits
	Darbinieku skaits
	Neto apgrozījums, euro
	Neto apgrozījums uz vienu nodarbināto, euro
	Vidējais Neto apgrozījums, euro

	0 darbinieki
	         1 605 
	               -   
	     170 379 983 
	               106 156[footnoteRef:10]  [10:  Aprēķins veikts, pieņemot, ka uzņēmumā ir viens darbinieks] 

	        106 156 

	1 darbinieks
	         2 301 
	          2 301 
	       86 850 326 
	                 37 745 
	          37 745 

	2–9 darbinieki
	         4 768 
	        18 899 
	     800 664 148 
	                 42 365 
	        167 925 

	10–19 darbinieki
	            714 
	          9 634 
	     490 744 797 
	                 50 939 
	        687 318 

	20–49 darbinieki
	            433 
	        12 793 
	     751 990 317 
	                 58 781 
	     1 736 698 

	50–249 darbinieki
	            167 
	        15 671 
	  1 817 464 787 
	               115 976 
	    10 883 023 

	>=250 darbinieki
	              21 
	        12 489 
	  1 547 035 110 
	               123 872 
	    73 668 339 

	Kopā
	       10 009 
	        71 787 
	  5 665 129 468 
	                 78 916 
	        566 004 



Protams, jāņem vērā, ka daudzi uzņēmumi veic darbu kā apakšuzņēmēji, tāpat uzņēmumiem ir iespēja apvienoties, tomēr tendence skaidri parāda (skat. 3. attēlu), ka tipiskākais ES fondu projekts būvniecībā, ko īsteno pašvaldība, ir līdz 7 milj. euro (90% no šādu projektu skaita), un to nosaka ne tikai uzņēmumu struktūra Latvijā, bet arī Latvijas relatīvi nelielās pašvaldības, kas arī pēc administratīvās reformas vēl arvien ir uzskatāmas par nelielām pašvaldībām. Ņemot to vērā, darbā ar pašvaldībām par PPP projektu īstenošanu, nepieciešams orientēties uz projektiem, kas pašvaldībām ir ierasti un atbilstoši to budžeta iespējām. 
Arī valsts pārvaldes iestādēm, domājot par PPP projektu īstenošanu, tāpat jāņem vērā Latvijas uzņēmumu spēja īstenot noteikta apjoma projektus. 
Projektu, kuru finansējums pārsniedz 10-20 milj. euro, īstenošana publiskajiem partneriem var radīt zināmas grūtības, jo, iespējams, būs jāpiesaista ārvalstu būvnieki un finansētāji. Un, jo vairāk attiecīgajā brīdī būs pieejams ārvalstu finansējums grantu veidā, jo lielāka iespējamība, ka vietējie uzņēmumi nespēs īstenot pietiekami lielus projektus.
Vienlaikus, domājot par PPP projektu īstenošanu, projekta apmērs jāplāno pietiekami liels, lai būtu potenciālo privāto partneru interese, kā arī, lai projekta sagatavošanas administratīvās izmaksas nebūtu proporcionāli pārāk augstas. Atsevišķu valsts pārvaldes iestāžu un pašvaldību projektu ideju sākotnēji noteiktais nepieciešamais finansējums ir mazāks par 100 tūkst. euro. Šādos gadījumos, ja tas ir iespējams, būtu lietderīgi apvienot līdzīgus projektus vienā, kuru kopējās izmaksas tuvotos vienam milj. euro, vai arī jāizmanto cits finansēšanas instruments.
Ņemot vērā to, ka Latvijā trūkst PPP prakses, publiskajam partnerim savu pirmo PPP projektu nevajadzētu plānot pārlieku lielā apjomā. Ņemot vērā Latvijas pašvaldību vidējo lielumu, pašvaldības pirmā PPP projekta optimālais finansējuma apjoms būtu 1-10 milj. euro.
Gan ES fondu 2007.-2013. gada, gan 2014.-2020. gada plānošanas periodu pieredze nepārprotami ir parādījusi, ka ES fondu plānošanas periodu vidū trūkstošās būvniecības jaudas ne tikai sadārdzina projektu īstenošanu, bet arī kavē to pabeigšanu laikā, savukārt ES fondu plānošanas periodu beigās uzaudzētās būvniecības nozares jaudas paliek dīkstāvē, darbinieki ir jāatlaiž, un tas rada virkni negatīvu sociālekonomisku faktoru, kas kavē tautsaimniecības attīstību kopumā. 
3. attēls

Atbilstoši CSP datiem būvniecības produkcijas apjoma indeksi precīzi korelē ar ES fondu finansējuma pieejamību – plānošanas periodu sākumā veidojas būvniecības produkcijas apjoma indeksa “bedre” (skat. 4. attēlu), indeksa minimumu sasniedzot plānošanas perioda trešajā gadā, kad jaunā perioda finansējuma pieplūdums būvniecības nozarē vēl nav sācies, bet iepriekšējā perioda finansējums ir beidzies.  Paredzams, ka tāda “bedre” vai vismaz attīstības stagnācija veidosies arī 2021. un 2022. gadā, ko gan daļēji varētu mazināt valsts atbalsta pasākumi covid-19 seku mazināšanai.
 ES fondu 2021.-2027. gada plānošana periodā plānotais ārvalstu finansējums ir vēl lielāks nekā iepriekšējos plānošanas periodos, līdz ar to paredzamais kritums pēc plānošanas perioda beigām var būt vēl lielākā apjomā. PPP instruments būtu lielisks veids, kā šo negatīvo parādību mazināt, jo laikā, kad nav pieejams ES fondu finansējums, valsts pārvaldes iestādes un pašvaldības varētu īstenot PPP projektus, kas noteikti būtu lētāki, nekā ES fondu finansējuma pieejamības laikā, un vienlaikus būvuzņēmumi nebūtu spiesti būtiski mazināt savas jaudas, atlaižot darbiniekus. Bet, lai PPP instruments dotu jūtamu efektu, reāla pieredzes uzkrāšana jāuzsāk jau šobrīd, un, lai to panāktu, CFLA plāno veikt individuālas konsultācijas ar valsts pārvaldes iestādēm un visām pašvaldībām, kopīgi izvēloties labākās vienu līdz divas projektu idejas katrā pašvaldībā, un pēc tam sniedzot pastāvīgu atbalstu to īstenošanai.4. attēls


4. Igaunijas un Lietuvas pieredze PPP projektu īstenošanā
Privāti finansētu infrastruktūras projektu koncepcija un noteiktas līgumu formas, kuras parasti uzskata par PPP vienošanos, pastāv jau ilgu laiku. PPP tiek izmantota, lai pildītu publiskas funkcijas daudzās pasaules valstīs. Dažas ES valstis mērķtiecīgi īsteno vērienīgus PPP projektus un ir uzkrājušas ilgstošu pieredzi PPP projektu īstenošanā, piemēram, Lielbritānija, Francija, Nīderlande, Vācija. No Baltijas valstīm visaktīvāk PPP projektus īsteno Lietuva, bet Latvija un Igaunija ilgu laiku bija šādus projektus uzskatījusi par pārāk dārgiem, tomēr pēdējā laikā arī ir aktivizējušās šādu projektu īstenošanā.
Pašvaldības Igaunijā, atšķirībā no valsts iestāžu diezgan piesardzīgās pieejas, ir izrādījušas gan interesi, gan iniciatīvu iesaistīties PPP projektos. Atzīmējami divi nozīmīgi PPP projekti, ko īstenojušas pašvaldības iestādes Tallinā[footnoteRef:11]: [11:  https://www.irbnet.de/daten/iconda/CIB16519.pdf apskatīts 09.11.2021.] 

1. 650 dzīvokļu būvniecība un uzturēšana, ko privātais uzņēmums veic  30 gadu periodā, bet pašvaldība maksā ikgadējo pakalpojumu maksājumu un iegulda pašvaldības zemi (aptuvenā projekta vērtība – 25 milj. euro);
2. 10 vidusskolas ēku renovācija un uzturēšana, ko veic privātais uzņēmums, bet pašvaldība veic ikgadēju maksājumu par pakalpojumu (aptuvenā projekta vērtība – 33 milj. euro).
Igaunijā PPP joma attīstās lēni, īpaši transporta nozarē, jo koncentrācija ir vērsta uz ES fondu izmantošanu, nevis nepieciešamību izstrādāt alternatīvu infrastruktūras finansējuma modeli.[footnoteRef:12] Līdzīgi apsvērumi ir minēti Latvijā, tomēr par PPP ir jādomā, lai izlīdzinātu efektu, ko rada ES fondu finansējuma plūsmas cikliskums, kas ietekmē būvniecības jaudas noslodzi valstī un  attiecīgi – arī izmaksas. [12:  Turpat, apskatīts 09.11.2021. ] 

Atbilstoši ekspertu vērtējumam vispazīstamākais piemērs Igaunijā, iespējams, ir jau minētā Tallinas skolu renovācija[footnoteRef:13], bet visjaunākais projekts ir “superministriju” ēkas celtniecība”, kur valsts nekustamo īpašumu kapitālsabiedrība “Riigi Kinnisvara AS” piešķīra valsts zemes apbūves tiesības attīstītājam no privātā sektora, kuram bija paredzēts celt ēku kompleksu atbilstoši valdības redzējumam un vēlāk to iznomāt valstij. Tas ir tipiskākais PPP projekta veids Igaunijā. Papildus tam notiek Ziemeļtallinas reģionālās slimnīcas “Regionaalhaigla” autostāvvietas būvniecība kā koncesijas projekts, un vēl viens Tallinā labi zināms objekts – sociālās mājas ēka “Raadiku”.  [13:  https://www.cobalt.legal/en/news-cases/specialist-counsel-kadri-matteus-the-private-sector-could- Kadri Matteus provide-more-innovative-solutions-to-solve-estonia-s-problems apskatīts 02.11.2021.] 

Tāpat jāatzīmē Tallinas centralizētās siltumapgādes pakalpojumu sniegšana, kas deleģēta privātam uzņēmumam “Utilitas” – līgums par šo sadarbību ir noslēgts jau 2001. gadā. Tāda pati sadarbības forma Igaunijā darbojas ar vairākiem ūdensapgādes privāto pakalpojumu sniedzējiem. Dažas reģionālās pašvaldības sabiedriskos pakalpojumus sniedz pašas, citas sabiedrisko pakalpojumu sniegšanu nodevušas privātajam sektoram. Pašvaldībām ir tiesības lemt – organizēt sabiedrisko pakalpojumu sniegšanu pašām, vai arī nodot to privātajam sektoram, kurš, iespējams, varētu būt inovatīvāks, elastīgāks un varētu tikt galā ātrāk ar projekta īstenošanu. Tāpat ar PPP palīdzību ir uzcelts tiesas nams Jehvi pilsētā un policijas nams Kuresāres pilsētā. Tomēr Igaunijā PPP jomā vēl arvien nav īstenoti ceļu infrastruktūras projekti (ceļi, tuneļi, tilti), kas ir ļoti izplatīti citur pasaulē.
Finansiālu apsvērumu dēļ Igaunijā līdz šim nav īstenoti liela mēroga infrastruktūras PPP projekti, jo atbilstoši ekspertu vērtējumam viena no būtiskām bažām ir tāda, ka PPP maksās vairāk nekā valsts finansējums. Piemēram, pagājušajā gadā par Sāremā tiltu tika publicēts ziņojums, kurā teikts, ka PPP ir visdārgākā alternatīva projekta finansēšanai. Tomēr igauņu eksperti norādi – “Ja nevaram atļauties kredītu, tad ceļš vai tilts netiks uzbūvēts, bet, ja tas tiešām ir nepieciešams, var izmantot alternatīvu un sadarboties ar privāto sektoru, kas parādu nepalielinās, turklāt beidzot tiek runāts par to, vai mums vairāk rūp PPP darījuma augstā cena vai tas, ka infrastruktūras attīstība vispār tiks izbūvēta - jums vienkārši jāizsver plusi un mīnusi.”[footnoteRef:14] [14:  https://www.cobalt.legal/en/news-cases/specialist-counsel-kadri-matteus-the-private-sector-could- Kadri Matteus provide-more-innovative-solutions-to-solve-estonia-s-problems apskatīts 02.11.2021.] 

Igaunijā valsts tiesību akti aizliedz valsts pamatfunkciju deleģēšanu privātajam sektoram, tomēr visu pārējo, kas nav valsts pamatfunkcija, varētu risināt ar PPP.”[footnoteRef:15] [15:  Turpat, apskatīts 02.11.2021.] 

Igaunijā nav īpaša likuma par PPP un koncesijām, privāto līdzdalību infrastruktūras projektos lielā mērā regulē Publisko iepirkumu likums. Savukārt Administratīvās sadarbības likums (pieņemts 2003. gadā) paredz noteikumu un prasību kopumu PPP projektu agrīnajai stadijai, kā arī pēc tā pabeigšanas.[footnoteRef:16] [16:  https://www.irbnet.de/daten/iconda/CIB16519.pdf apskatīts 02.11.2021.] 

2021. gada 16. aprīlī[footnoteRef:17] starptautisks juridiskais birojs “Triniti” ir publicējis analīzi par Igaunijas valsts ceļu būves PPP projekta apturēšanu – 2019. gadā Igaunijas valdība uzsāka aktīvu gatavošanos PPP modeļa ieviešanai Igaunijas galveno autoceļu rekonstrukcijā četru joslu šosejai. Saskaņā ar plānu 2021. gadā bija jāuzsāk ceļa posma Libatse-Nurme būvniecība uz Tallinas-Pērnavas šosejas, izmantojot DBFM[footnoteRef:18] metodi. Šis bija kā pieredzes gūšanas pilotprojekts, jo iepriekš Igaunijai šāda prakse šajā jomā nav bijusi. Attiecīgie aprēķini tika veikti, un līdz 2020. gada beigām notika gatavošanās projektam, kas sasniedza pirmsbūvniecības posmu, taču pēc tam mainījās valdība un projekta attīstības temps palēninājās, līdz beidzot Igaunijas jaunā valdība lēma neizmantot PPP modeli četru joslu maģistrāļu būvniecībā, jo tas izmaksātu dārgāk nekā izmantojot valsts līdzekļus. Valdība savu lēmumu pamatoja ar ekspertu prognozēm, ka, izmantojot PPP modeli, Via Baltica attiecīgais ceļa posms 21,6 kilometru garumā izmaksātu 175 milj. euro, bet, ja būvniecība tiktu finansēta tieši no valsts budžeta, tad tikai 103 milj. euro[footnoteRef:19]. Ministrs atzina, ka, lai noteiktu faktisko cenu starpību par ceļa būves kilometru, PPP pilotprojekts būtu jāizmēģina dzīvē, un konceptuāli valdība nav pret šo ideju, tomēr Igaunijai vēl nav reālas pieredzes PPP modeļa izmantošanai ceļu būvē, tāpēc sadarbībā ar Ekonomikas ministriju tiek meklēts mazāka apjoma projekts, uz ko pārbaudīt PPP risinājumu. [17:  https://triniti.eu/2021/04/16/estonian-government-puts-brakes-on-road-construction-ppp/
apskatīts 02.11.2021.]  [18:  DBFM – Design- Build-Finance-Maintain (projektē, būvē, finansē, uzturi)]  [19:  https://triniti.eu/2021/04/16/estonian-government-puts-brakes-on-road-construction-ppp/
apskatīts 02.11.2021.] 

Lietuvas PPP definīcija ir noteikta Investīciju likumā – “publiskā un privātā sektora partnerība ir likumīgi izveidots sadarbības veids starp valsts vai pašvaldības iestādi un privātu struktūru, kas ļauj valsts vai pašvaldības iestādei nodot savu darbību privātai struktūrai, bet privātā struktūra iegulda šajā darbībā un šīs darbības veikšanai nepieciešamajos aktīvos un saņem par to likumīgi noteiktu atlīdzību”.
Pašreizējā Lietuvas tiesiskā bāze paredz šādu PPP formu piemērošanu, paredzot privātā kapitāla ieguldījumus:
1) koncesija (saskaņā ar Koncesiju likumu) – kad publiska iestāde (piešķīrēja iestāde) piešķir privātajai struktūrai (koncesionāram) atļauju veikt saimniecisko darbību, kas saistīta ar projektēšanu, būvniecību, attīstību, renovāciju, maiņu, remontu, apsaimniekošanu, infrastruktūras objektu izmantošana un/vai uzturēšana, lai sniegtu sabiedriskos pakalpojumus, pārvaldītu un (vai) izmantotu valsts vai pašvaldības īpašumu (tai skaitā dabas resursu izmantošanu), kur koncesionārs saskaņā ar koncesijas līgumu uzņemas visu vai lielāko daļu no darbības riska un uzņemas attiecīgās tiesības un pienākumus, un atlīdzību par šādu darbību veido tikai atļauja veikt šādu darbību un ienākumi no tās vai atlīdzība par šādu darbību un ienākumi no tās, kā arī maksājums, kas jāmaksā piešķīrējai iestādei atbilstoši uzņemtajam riskam. 
2) publisko un privāto institūciju partnerība (saskaņā ar Investīciju likumu) – kad privātā struktūra saskaņā ar publiskās un privātās partnerības līgumā noteiktajiem nosacījumiem iegulda līdzekļus publiskā sektora iestāžu funkcijām paredzētajās darbības jomās un valsts vai pašvaldības īpašumā, kas nepieciešams šo darbību veikšanai, kā arī tā veic uzdotās darbības, par kurām privātpersona gūst ienākumus (atlīdzību) no publiskā sektora iestādēm.
3) jaukta kapitāla uzņēmumu dibināšana (saskaņā ar Valsts un pašvaldību mantas pārvaldīšanas, lietošanas un atsavināšanas likumu) – ja konkrētās darbības veikšanai tiek nodibināta jaukta kapitāla juridiska persona un ieguldīta valsts vai pašvaldības īpašums. 
CPMA (Centrālā projektu vadības aģentūra) pilda PPP kompetences centra funkcijas un palīdz radīt Lietuvā juridiskos, administratīvos un institucionālos apstākļus, kas nepieciešami efektīvas partnerības attīstībai. CPMA organizē arī apmācības šajā jomā valsts pārvaldes iestādēm, iniciējot un konsultatīvi palīdzot īstenot PPP projektus. Šis PPP kompetences centrs izveidots kopā ar Finanšu ministriju īstenotā un ES struktūrfondu finansētā projekta „Publiskās un privātās partnerības veicināšana” ietvaros.
PPP jomu Lietuvā regulē šādi tiesību akti:
· Koncesiju likums;
· Investīciju likums;
· Valsts un pašvaldību īpašuma likums;
· Publisko iepirkumu likums;
· valdības vadlīnijas par PPP.
Lielākā daļa[footnoteRef:20] PPP līgumu Lietuvā tiek īstenoti kultūras, sporta, atpūtas objektu, aprīkojuma un citas infrastruktūras jomā (14 līgumi), atkritumu utilizācijā, pārstrādē un apsaimniekošanā (10 līgumi) un enerģētikā, ieskaitot siltumenerģiju un elektroenerģiju, naftas un dabasgāzes ieguvē, pārvadē, sadalē, piegādē (10 līgumi). [20:  https://www.ppplietuva.lt/en/public-and-private-sector-partnership/ppp-statistics; apskatīts 02.11.2021.] 

2020. gadā tika parakstīts viens PPP līgums par “Privātas personas veikto saimniecisko darbību Kauņas rajona skolu un peldbaseina projektēšanā, būvniecībā, rekonstrukcijā un pakalpojumu sniegšanā”. Kopumā līdz 2021. gada 1. janvārim ir noslēgti 63 PPP līgumi.
Līdz ar to, rezumējot par Igaunijas un Lietuvas pieredzi PPP jomā, var secināt, ka PPP projekti izmaksā dārgāk nekā tad, ja to finansētu no valsts vai pašvaldības budžeta, tomēr vienlaikus jāsecina arī, ka tas ir attaisnojams, ja citādi projekts nav īstenojams, un to pamato ekonomiskie un finanšu aprēķini. Tāpat arī jāatzīmē, ka CFLA rīcībā nav informācija par  projektu statistisko uzskaiti Lietuvā un Igaunijā.
Izanalizējot Igaunijas un Lietuvas pieredzi, var secināt, ka Lietuva ar PPP projektu veidošanas, konsultēšanas un izvērtēšanas struktūras izveidi ir tikusi tālāk, izveidojot sistēmisku pieeju šādu projektu īstenošanā. Igaunijas pieredze rāda tāds pašas šaubas par projektu īstenošanu un finansēšanu kā Latvijā, tomēr progress ir manāms abās valstīs. Tāpēc jāturpina izstrādāt tipveida risinājumu priekšlikumus PPP projektu īstenošanā, ņemot vērā citu dalībvalstu pieredzi un labo praksi, tāpat jāveicina izpratne par PPP izmantošanas iespējām un piemērošanu, tai skaitā veicot individuālas konsultācijas ar valsts pārvaldes iestādēm visām pašvaldībām, identificējot perspektīvākos PPP projektus un aktīvi atbalstot projektu īstenošanu, vienlaikus veicinot pieredzes apmaiņu starp valsts pārvaldes iestādēm un pašvaldībām, kuras plāno vai īsteno līdzīgus projektus. Tāpat arī jāsecina, ka Igaunijā un Lietuvā PPP projekti tiek īstenoti līdzīgās jomās, kā plāno pašvaldības un valsts iestādes Latvijā.

5. Secinājumi un priekšlikumi par turpmāko rīcību
Pirmais būtiskais solis PPP projekta īstenošanā ir finanšu nu ekonomisko aprēķinu (turpmāk – FEA) veikšana. Pēc būtības šie aprēķini ir līdzīgi pašvaldībām labi zināmajai izmaksu un ieguvumu analīzei (IIA) ES fondu projektos. Un tomēr šādu aprēķinu veikšana ir laikietilpīgs un ar izdevumiem saistīts process – līdzšinējā pieredze rāda, ka atkarībā no plānotā projekta sarežģītības FEA veikšana var izmaksāt vidēji 10-20 tūkst. euro, bet FEA izstrāde var prasīt vairākus mēnešus. Individuālajās konsultācijās un publiskajās diskusijās bieži izskan pašvaldību aicinājums sniegt tām atbalstu FEA izstrādei, un tas būtu kā viens no motivācijas veidiem šādus aprēķinus veikt, sedzot tos no valsts budžeta. Tas veicinātu pašvaldībām pieņemt pamatotus lēmumus par PPP projekta īstenošanas uzsākšanu. Līdzīgs mehānisms jau ir aprobēts ES fondu sistēmā, kur atbilstoši Ministru kabineta 2015. gada 27. janvāra noteikumiem Nr. 42 "Noteikumi par kritērijiem un kārtību valsts budžeta dotācijas piešķiršanai pašvaldībām Eiropas Savienības struktūrfondu un Kohēzijas fonda 2014.–2020. gada plānošanas periodā līdzfinansēto projektu īstenošanai" pašvaldībām par ES fondu projekta īstenošanu tiek piešķirta valsts budžeta dotācija (turpmāk – VBD). Saskaņā ar KPVIS informāciju uz 22.10.2021. pašvaldībām ir izmaksāta vai tiks pieprasīts izmaksāt VBD 65,40 milj. euro apmērā[footnoteRef:21] 535 projektu ietvaros (vidēji 122 tūkst. euro uz vienu projektu). Kā redzams, valsts izmaksas uz PPP īstenotu projektu vidēji būtu vairāk nekā sešas reizes mazākas (20 tūkst. euro pret 121 tūkst. euro) salīdzinājumā ar ES fondu projektā izmaksāto VBD dotāciju. VBD aprēķina no normatīvajos aktos par Eiropas Savienības fonda specifiskā atbalsta mērķa īstenošanu noteiktās minimālās nacionālā publiskā finansējuma attiecināmo izmaksu daļas, ko iegulda pašvaldība un kas netiek segta no projekta pašfinansēšanas rezultātā iegūtajiem līdzekļiem. [21:  Projektiem ar statusu “iesniegts”, “iesniegti precizējumi”, “iesniegti precizējumi 2”, “apstiprināts ar nosacījumu”, “apstiprināts ar nosacījumu 2”, “līgums”, “pabeigts”.] 

Pieņemot, ka vidējās FEA izmaksas ir 20 tūkst. euro un ka katrai pašvaldībai līdz 2024. gada beigām būtu nepieciešams uzsākt vismaz viena PPP projekta īstenošanu pieredzes iegūšanai, kā arī paredzot, ka 2023. gadā tiktu uzsākta 10 projektu īstenošana, bet 2024. gadā – 33 projektu īstenošana, kopumā būtu nepieciešami 860 tūkst. euro 43 FEA izstrādei. Attiecīgi 2023. gadā – 200 tūkst. euro, bet  2024. gadā – 660 tūkst. euro. Kā minimālā programma būtu atbalstāma 10 projektu FEA izstrāde pēc rindas principa, tādējādi motivējot pašvaldības sacensties pēc iespējas ātrāk uzsākt projektu īstenošanu, lai iegūtu FEA izmaksu kompensāciju. Tomēr arī nosacījums, ka atbalsts FEA izstrādei ir pieejams līdz 2024. gada beigām, būtu laba motivācija pašvaldībām pieņemt lēmumu par PPP projekta īstenošanu pietiekami tuvā nākotnē. Pēc finansējuma izlietojuma varētu lemt atsevišķi par nepieciešamību turpināt atbalstu FEA izstrādei.
Tā kā PPP projekta uzskaite atbilstoši Ministru kabineta uzdevumam jānodrošina ārpus budžeta bilances, tad PPP projekta īstenošanas sākotnējās izmaksas pēc līguma noslēgšanas būs jāsedz privātajam partnerim. Ņemot to vērā, efektīvākais atbalsta veids pašvaldībām būtu tieši FEA izmaksu segšana no valsts budžeta ar nosacījumu, ka ir noslēgts līgums par PPP projekta īstenošanu.

Apkopojot ziņojumā minēto, var izdarīt šādus secinājumus:
1. Galvenais iemesls PPP projektu ideju trūkumam – nepietiekamas zināšanas par PPP jomu.
2. Pirmos PPP pilotprojektus pašvaldībām un valsts iestādēm ir jāsāk ieviest pēc iespējas ātrāk, lai nākamā ES fondu plānošanas perioda cikla sākumā nodrošinātu vienmērīgu valsts pārvaldes un pašvaldību pasūtījumu veikšanu.
3. Ņemot vērā līdzšinējo pieredzi (kopš PPP likuma stāšanās spēkā 10 gadu laikā ir uzsākta viena projekta īstenošana), pašvaldībām nepieciešama papildus motivācija PPP projektu īstenošanai, jo objektīvu apstākļu dēļ prioritārie projekti pašvaldībām ir tie, kas tiek finansēti no ārvalstu finanšu avotiem neatmaksājamu grantu veidā.
4. Pašvaldībām, plānojot lielu publisko būvju celtniecību, piemēram, sporta un kultūras jomā, jāņem vērā arī citu pašvaldību ieceres, lai gan privātajam, gan arī publiskajam partnerim būtu ekonomisks pamats šādu būvi uzturēt.
5. Valsts iestādēm un pašvaldībām, domājot par PPP projektu īstenošanu, projekta apmērs jāplāno pietiekami liels, lai būtu potenciālo privāto partneru interese, kā arī, lai projekta sagatavošanas administratīvās izmaksas nebūtu proporcionāli pārāk augstas. Atsevišķu valsts iestāžu un pašvaldību projektu ideju sākotnēji noteiktais nepieciešamais finansējums ir mazāks par 100 tūkst. euro. Šādos gadījumos, ja tas ir iespējams, būtu lietderīgi apvienot līdzīgus projektus vienā, kuru kopējās izmaksas tuvotos vienam milj. euro, vai arī jāizmanto cits finansēšanas instruments.
6. Ņemot vērā to, ka Latvijā trūkst PPP prakses, publiskajam partnerim savu pirmo PPP projektu nevajadzētu plānot pārlieku lielā apjomā. Ņemot vērā Latvijas pašvaldību vidējo lielumu, pašvaldības pirmā PPP projekta optimālais finansējuma apjoms būtu 1-10 milj. euro.

Ņemot vērā ziņojumā minēto, Finanšu ministrija (CFLA) sniedz šādus priekšlikumus turpmākajai rīcībai:
1. Turpināt iesāktās individuālas konsultācijas ar valsts pārvaldes iestādēm un visām pašvaldībām (43), identificējot perspektīvākos PPP projektus un aktīvi atbalstot projektu īstenošanu, vienlaikus veicinot pieredzes apmaiņu starp pašvaldībām un valsts pārvaldes iestādēm , kuras plāno vai īsteno līdzīgus projektus. 
2. Sagatavot prioritārā pasākuma pieteikumu par CFLA nepieciešamo finansējumu 2023. gadam 200 tūkst. euro un 2024. gadam 660 tūkst euro apmērā pašvaldību PPP projektu atbalstam finanšu un ekonomisko aprēķinu veikšanai, lai attiecīgi jautājums par finansējuma piešķiršanu  varētu tikt skatīts Ministru kabinetā likumprojekta “Par valsts budžetu 2023. gadam” un likumprojekta “Par vidēja termiņa ietvarus 2023., 2024. un 2025. gadam” sagatavošanas procesā.

Ievērojot to, ka minētie priekšlikumi turpmākai rīcībai ir īstenojami Finanšu ministrijas (CFLA) ikdienas darbības ietvaros un prioritārā pasākuma pieteikums izstrādājams valsts budžeta sagatavošanas procesā, atsevišķu uzdevumu noteikšana Ministru kabineta līmenī nav nepieciešama.

